Murray (joki)

Murray on joki Australian kaakkoisosassa. Sen pituus on 2 375 kilometriä, suurimman sivujoen Darlingin alkulähteeltä mitattuna 3 672 kilometriä, mikä tekee siitä Australian pisimmän joen. Murrayn alkulähde on The Pilot -nimisellä vuorella lähellä Mount Kosciuszkoa Uudessa Etelä-Walesissa, mistä se virtaa länteen Uuden Etelä-Walesin ja Victorian rajajokena laskien Lake Alexandrinan laguuniin Intian valtameressä. Suuresta valuma-alueesta huolimatta Murrayn virtaama on erittäin pieni, ja se on toisinaan kuivunut kokonaan tietyistä kohdista. Darlingin ohella merkittävimpiä sivujokia ovat Murrumbidgee ja Lachlan.

Lähteet 

Australian joet
Intian valtamereen laskevat vesistöt
Uusi Etelä-Wales
Victoria (Australia)
Etelä-Australia
Seulonnan keskeiset artikkelit